Η ζηλιάρα

Η ζηλιάρα είναι  ασπρόμαυρη ελληνική κωμική ταινία του 1968, σε σκηνοθεσία Κώστα Καραγιάννη και σενάριο Νίκο Τσεκούρα. Η παραγωγή έγινε από την Καραγιάννης - Καρατζόπουλος. Πρωταγωνιστούν η Ρένα Βλαχοπούλου και ο Γιώργος Κωνσταντίνου.

 Πλοκή 
Η Ρένα Παντελιά (Ρένα Βλαχοπούλου), παθολογική ζηλιάρα, ταλαιπωρεί τον σύζυγό της, Αργύρη (Γιώργος Κωνσταντίνου), ο οποίος κινδυνεύει εξαιτίας της να χάσει την υγεία του, ακόμα και τη δουλειά του στη διαφημιστική εταιρεία όπου εργάζεται. Η φαντασία της συζύγου του οργιάζει ασύστολα, αφού φαντάζεται παντού ανύπαρκτες απιστίες.

Ενώ προσπαθεί να πιάσει τον Αργύρη στα πράσα με τη φίλη της, Ζωζώ (Καίτη Λαμπροπούλου), η Ρένα αρχίζει να καταλαβαίνει ότι όλα αυτά είναι στη φαντασία της και μόνο. Ωστόσο, όταν η Πιπίτσα (Άννα Μαντζουράνη), η οποία εργάζεται ως τηλεφωνήτρια στην εταιρεία του Αργύρη, αγοράζει ένα μπέιμπι ντολ, η ζήλεια της Ρένας αναζωπυρώνεται.

 Διανομή 
ΗθοποιόςΡόλοςΡένα ΒλαχοπούλουΡένα ΠαντελιάΓιώργος ΚωνσταντίνουΑργύρης ΠαντελιάςΆννα ΜαντζουράνηΠιπίτσα Κατσανεβάκη (τηλεφωνήτρια διαφημιστικού οργανισμού "Τοξότης")Πέτρος ΛοχαΐτηςΘεοδόσης (δοσάς)Καίτη ΛαμπροπούλουΖωζώ (φίλη Ρένας)Περικλής Χριστοφορίδηςδιευθυντής διαφημιστικού οργανισμού "Τοξότης"Νικήτας ΠλατήςαστυνόμοςΧρήστος Δοξαράςπράκτωρ 27 (ντετέκτιβ)Λαυρέντης ΔιανέλλοςταβερνιάρηςΓιώργος ΠαπαζήσηςΡούσος Κατσανεβάκης (αδελφός Πιπίτσας)Πόπη Δεληγιάννημητέρα ΡέναςΓιώργος Λουκάκης Παντελής Φιλιππίδης (δικηγόρος)Έλλη Λοΐζουτηλεφωνήτρια διαφημιστικού οργανισμού "Τοξότης"Αντώνης ΠαπαδόπουλοςκοσμηματοπώληςΔήμητρα ΖέζαΆσπα (φίλη Ζωζώς)Γιώργος Γρηγορίουγιατρός νοσοκομείουΣοφία ΝτάβουΣοφία (ξαδέλφη Ρένας)Νίκος Πασχαλίδηςθυρωρός πολυκατοικίας ΖωζώςΕλένη ΚριτήΦρόσω (σύζυγος Θεοδόση)Γιάννης Μπουρνέληςυπάλληλος νυχτερινού κέντρου "Η Καβουρίνα"Άννα Σταυρίδουμητέρα ΠιπίτσαςΓιάννης ΑλεξανδρίδηςαστυνομικόςΜέλια Ρήγαμητέρα στο πάρκοΜάκης Δεμίρηςγκαρσόνι ταβέρναςΝίκος ΣπυριδωνάκοςΠαντελής (ιδιοκτήτης νυχτερινού κέντρου "Η Καβουρίνα")Τάκης Γκιόκαςμικρός Βασιλάκης (γιος Θεοδόση)

 Σχόλια 

Η ταινία προβλήθηκε τη σεζόν 1968-1969 και έκοψε 346.522 εισιτήρια.  Ήρθε στην 16η θέση σε 108 ταινίες.  Πρεμιέρα στις κινηματογραφικές αίθουσες έκανε στις 25 Νοεμβρίου 1968. 

Αρχικά, τα γυρίσματα είχαν ξεκινήσει με τον Νίκο Σταυρίδη στον ρόλο του Αργύρη, αλλά για άγνωστους λόγους, τη θέση του πήρε ο Γιώργος Κωνσταντίνου. 

Ακολουθεί κριτική που δημοσιεύτηκε στην εφημερίδα Το Βήμα στις 27 Νοεμβρίου 1968:Κλασική "ελαφρή κωμωδία", του τύπου που διανέμεται με "ανοιχτοχεριά" από τους αρμοδίους του ελληνικού κινηματογράφου και που βασίζεται στους ώμους ενός ή δύο καλών Ελλήνων ηθοποιών του θεάτρου.
Στην περίπτωση της "Ζηλιάρας" ούτε το αναμφισβήτητο κωμικό ταλέντο της Ρένας Βλαχοπούλου και του Γιώργου Κωνσταντίνου, μπορεί να σώση την ταινία από την υποτυπώδη σκηνοθεσία και τις εμφανείς αδυναμίες του σεναρίου, που είναι γραμμένο σαφώς για το κοινό των "λίγων απαιτήσεων".

Λίγες είναι οι στιγμές που οι συμπαθείς πρωταγωνιστές δίνουν πραγματικά το μέτρο των δυνατοτήτων τους. Σωστοί στους δεύτερους ρόλους τους ο Λαυρέντης Διανέλος και η Κ. Λαμπροπούλου. </blockquote>

 Παραπομπές 

 Εξωτερικές πηγές 
 Η ζηλιάρα στην Καραγιάννης-Καρατζόπουλος


Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες παραγωγής Καραγιάννης - Καρατζόπουλος